bavarian-nlp/barwiki-20250901 huggingface dataset:
Malegno

Malegno is a noaditalienische Gmoa ("comune") mid Eihwohna (Stond: ) in da Provinz Brescia in da Lombardei. De Gmoa liegt uma 50 Kilometa neadli vo Brescia am Oglio und dessn Zuafluss Lanico im Valcamonica und gheat zua "Comunità Montana di Valle Camonica".
Vakeah.
Sidwestli vo da Gmoa voabei fiaht de "Strada statale 42 del Tonale e della Mendola" vo Treviglio noch Bozen. Da Bohhof "Cividate-Malegno" liegt on da Bohstreck Brescia–Iseo–Edolo.
Mittelbayerische Zeitung

De Mittelbayerische Zeitung is a regionale Dogeszeidung mid Sitz in Rengschburg. Se ghead zua Firmengruppn Mittelbayerischer Verlag KG.
Da Valog gibt de Dogeszeidung "Mittelbayerische Zeitung", as Gratis Anzeignbladdl "Rundschau" und "Die Wirtschaftszeitung" aussa.
De Online-Ausgob gibts unta mittelbayerische.de. Seid 2015 gibts a virtuelle Mautschrankn, denglisch Paywall. Des hoasst, dassda nua no via Artiken pro Monad umasunst ooschaugn konst. Wannst mehra seng wuist, muasst blechn. Es gibt aa a Reih vo mobuin Owendunga. Weidas betreims no Webseitn, wia beispuisweis Regensburg-entdecken.de, kult.de und fupa.net (a Fuaßboiportai).
Goif vo Gonâve

Da Goif vo Gonâve is a uma 100 km broate Bucht in da Karibik on da Westgstod vo Haiti. On seina Gstod liegn de Haptstod Port-au-Prince und de Hofnstädt Gonaïves und Saint-Marc. A Insl, de Île de la Gonâve, gliedat de Bucht in an südlichn Tei, an Canal de la Gonâve, und an Canal de Saint-Marc im Noadn.
Noadostschweiz

Ois Noadostschweiz (dt.: Nordostschweiz) wead de Region zwischn Bodnsee und'm Kanton Graubünden bezeichnd. Se umfossd de Schweiza Kantone: Schaffhausen, Zürich, Thurgau, St. Gallen, Appenzell Ausserrhoden, Appenzell Innerrhoden und Glarus. In oanign Afzehjunga wean des Weidan de Aargau dozuagrechnd.
De Landschoft is prägd vo de Ebanen zwischn Zürichsee und Bodnsee und de voaoipina Hieglkettn.
Cesta I. triedy 57

De Cesta I. triedy 57 (slowakisch fia: "Stroß 1. Oadnung 57"), kuaz: I/57, is a kuaze Stroß 1. Oadnung in da Slowakei. Se befindt se im Noadwestn vom Land und is noch da Stroß 1. Oadnung 13 de zwoatkiazeste Stroß vo dera Stroßnkategorie vo da Slowakei.
De Stroß is de Foatsetzung vo da emfois ois Silnice I/57 bezeichnetn tschechischn Stroß und foigt'n Fluss Vlára bis zu iahra Eihmindung in de Waag bei Nemšová. Kuaz donoch iwaqueat se de Waag und endt bei Nová Dubnica.
Nová Dubnica

Nová Dubnica is a Stod im Noadwestn vo da Slowakei.
De Stod is no recht jung, se is in de 1950a Joar ois Wohnsiedlung vom Weak "Závody ťažkého strojárstva" entstondn. 1957 is de Gmoa duach Zamlegung vo Tein vo de Gmoagebiete vo Dubnica nad Váhom, Veľký Kolačín und Trenčianska Teplá entstondn. 1960 hod se donn aa des Stodrecht valiehn griagt. 1971 is schliaßli de 1960 aus Malý Kolačín und Veľký Kolačín buidte Gmoa Kolačín eihgmoant worn.
Somid ghean zua Stod heit de Stodtei "Nová Dubnica", "Malý Kolačín" und "Veľký Kolačín".
Grundsbach

Da Grundsbach is a 4,8 Kilometa longa linka Nemfluss vo da Oelze im Thüringa Schiefagebiag.
Geografie.
De Quej vom Grundsbach befindt se in da Näh vo da "Wiegandsmuih" westli vo Großbreitenbach. Im weitan Valauf fliaßt ea duach's Grundstoi voabei on da "Grundsmuih" und'm Feriendorf Hundertpfund, bevoa ea af Häh vo da "Leutnantsmuih" in de Oelze mindt.
Glosmochapfeifn

Glosmochapfeifn (dt.: Glasmacherpfeifen) san uma 1,2 bis 1,6 Meta longe Rohre, de on oam End mid am Mundstick vaseng san. Da Glosmocha nimmt mid'm ondan End vo da Pfeifn a kloane Menge gschmoizns Glos af und wäjzt's znächst hi und hea. Duach des sognennte Marbeln werd dem Produkt a grobe aißare Form gem. Gleichzeitig kuiht de Glosmasse ob. Oschliaßnd blost ea in de Pfeifn. Doduach eaweitat se dea Glosposten zu ana Blasn, aa Külbel gnennt. Duach wiederhoits Eahitzn om Ofn, Blosn und Marbeln wead's Produkt so long beoabat, bis's sei endguitige Foam hod. Heitz'dog wean aa mid Pressluft betriebne Pfeifn eihgsetzt. Diese Oat des Glos zu beoabatn nennt ma Hoihblosn.
Glosmochapfeifn in da Heraldik.
De Glosmochapfeifn is in da Heraldik a Gemeine Figua und is nua in wenign Woppn oz'treffn. Se zäjt zu de typischn Glosmochasymbojn.
Doagstejt wead de natialiche Pfeifn mid leichta Stilisiarung, de owa ned heraldisch bsondas duachdrunga is. Oft san zwoa Pfeifn im Woppn, de ois Andreaskreiz glegt wean. De Tingiarung ko olle heraldische Foabn zoang, owa voarangig is Goid und Süwa. Gmoana mid groußa Glosbläsatradition hom se diese Woppnfigua gwäjt.
Arrondissement Mâcon

As Arrondissement Mâcon is a Vawoitungseihheit vom franzesischn Département Saône-et-Loire innahoib vo da Region Bourgogne-Franche-Comté. Vawoitungssitz (Präfektua) is Mâcon.
Es bsteht aus zehn Kantone und 124 Gmoana.
Kropfschnabel

Da Kropfschnabel is a houcha Beag im Spessart im bayerischn Landkroas Miltenberg in Deitschland.
Bschreibung.
Da Kropfschnabel liegtaf der Gemarkung vo Altenbuch. Da Beag werd im Noadostn duach's Toi vom Kropfbach und im Sidwestn duach des vom Faulbach begrenzt. Im Noadwestn geht ea floch zum Querberg (567 m) und im Sidn zum Steinhirschel (511 m) iwa.
Kropfbach (Haslochbach)

Da Kropfbach oda aa Klosterbach, is a rechta Zuafluss vom Haslochbach in de Landkroas Miltenberg und Main-Spessart im bayerischn Spessart.
Geografie.
Valauf.
De Quej vom Kropfbach befindt se eingtli in am kloan Teich im Hochspessart zwischn am Querberg (567 m) und da Hockenhöhe (558 m). Duat umfliaßt da Boch an Beag Kropfschnabel (550 m) Richtung Sidostn. Diesa Obalauf liegt jedoch de meiste Zeid im Joar trockn. As Bochbett fiaht donn eascht ob de Weiher om Forsthaus Kropfbrunn wieda Wossa. Entlong vom "Kropfberg" (488 m) valafft ea voabei am Hasenstabkreuz zum Klosta Grünau. Doat fliaßt iahm zeidweis vo da Klingenwiesngrobn zua. On da Markuskapej mindt da Kropfbach vo rechts in an Haslochbach.
Hasenstabkreuz.
As aus roudm Sandstoa earichte Hasenstabkreuz im Kropfbachtal trogt de Initioin "JAHst" und de Joareszoih 1773. Doat is da Eazwuiddieb Johann Adam Hasenstab am 3. Juni 1773 in an Hintahoit glockt und vom Kurmainza Forstmoasta Johann Sator aus Bischbrunn easchossn worn.
Knopfmoß

As Knopfmoß (dt.: Knopfmaß) is a oafocha Messschiaba, meist ohne Nonius. Ea werd meistns aus Messing heagstejt. Da Messbereich is meist 80 oda 100 mm, de Skala is millimetagenau.
Namansheakunft.
As Knopfmoß trogt sein Nama woih, weij da bewegliche Messschenkl mittls vo am draf obrochtn Schiabeknopf vastejt werd.
A weitane Eaklearung is, doss da Messschiaba bei Schneidern im Gebrauch woa und is.
Eihsotzbereich.
Versiona mid Nonius san zweiln bei Gas- und Wossainstallatean in Gebrauch. Nem da metrischn is hia z'meist zuasetzli a Zoiskala obrocht.
Boschberg

Da Boschberg (oda Poschberg) is a Geg'nd im 10.  Weana Beziak Favoritn (Beziaksteu Inzersdorf-Stadt), zwisch'n da Troststråß'n im Norden, in Erholungsgebiet Wienerberg im Westen, in Vateulakraas und da Südost-Tangent'n im Osten und im Süden de Siedlung Wienerfeld im Reifental. De Grenz'n san olladings nua'r ois ungefäah zum sehg'n. Genau g'numma is da Boschberg da Vabindungs-Sått'l zwisch'n in Wienerberg und in Laaer Berg, oiso eigentli net wiakli söwa'r a richticha Beag. Ea is a Teu von da Terrassenlaundschåft aum Weana Beck'nraund.
Im 19. Joahrhundat woa duat'n a ausdehnte locka mit Gebüsch bewåchsane Geg'nd (drum da Nauman Boschberg = Buschberg), wo'r a gewisse Frau Hawlař seit 1865 an Weixl-Goat'n b'sess'n håt. Duat'n san Weixlbaam und -busch'n zog'n wua'n, de wås ma daumois und aa no späda fia de Produkteaun von Spaziasteck'n und Weixl-Pfeif'nkepf oda Zigarett'nspitz (de „Weixlspitz“ mit da bekaunnt'n schwoazz'n Braundmark'n) vawend't håt.
Da Frau Hawlař iah'n Weixlgoat'n gibt's zwoa scho laung nimma, owa'r a Klaagoat'nsiedlung trågt no heitz'tågs den Nauman „Weichselgarten“ – glei daneb'n liag'n de Siedlungan „Boschberg“ und „Reifental“.
Auf'n Boschberg gibt's in Jean-Jaurès-Hof in da Raxstråß'n, de Schleierbarack'n aum Favoritna Gewerbering, a Garasch von de Weana-Linien-Autobus in da Raxstråß'n, a Rettungsstateaun von da Weana Berufsrettung in da Grenzackergåss'n und etliche Spuatplätz'. Im 19. Joahrhundat sa duat'n de Miren von da Weana Uneveasitäts-Sternwart'n g'staund'n.
Heitz'tågs is oft net amoi denan g'staundanan Fravoritna da Boschberg a Begriff, waunn's net gråd an Klaagoat'n drob'n hau'm.
Emau

De Emau, amtli Ebenau, is a Gmoa estle vo Soizbuag, mid 1,4 tausnd Eiwona (Stond easta Jänna 2016). Emau woa friara a wichtiga Ort vo da Eisn-, Kupfa- und Messingvaoarbatung in da Soizbuag.
Bolidik.
In da Emau hot de ÖVP de Voaheaschoft und stöt seit etliche Joah den Buagamoasta. Da hiatzige Buagamoasta is da Johannes Fürsthaller. Seid da Woih 2014 gibs a Die Greana (GRÜNE) am Stimmzeddl zua Auswoih. Zua Gmoarotswoi 2019 hands owa neamma otreten.
De Gmoavatretung vo da Emau hod 13 Leid und setzt si seid da Gmoavatretungswoi 2019 wie foigt zom:
Villadose

Villadose is a noadostitalienische Gmoa ("comune") mid Eihwohna (Stond: ) in da Provinz Rovigo in Venetien. De Gmoa liegt uma 8,5 Kilometa estli vo Rovigo in da Polesine.
Gschicht.
Easchtmois taucht Villadose ois Ortsbezeichnung in aom Dokument aus'm 13. Joarhundad aus. Vo 1484 bis 1797 gheat de Gmoa zua Republik Venedig.
Vakeah.
De friahare "Strada statale 443 di Adria" (heit Regionoistroß) fiaht vo Rovigo duach de Gmoa zua Adria.
Rosolina

Rosolina is a noadostitalienische Gmoa ("comune") mid Eihwohna (Stond: ) in da Provinz Rovigo in Venetien. De Gmoa liegt uma 35 Kilometa estli vo Rovigo und uma 41 Kilometa sidsidwestli vo Venedig on da Mindung vom Etsch in de Adria. Rosolina liegt im venetischn Tei vom "Parco regionale del Delta del Po" in da Polesine und grenzt unmiddlboa on de Provinz Venedig.
Wiatschoft und Vakeah.
Touristisch is de Gengd seah beliabt. Insbsondane de voaglogate Isola di Albarella werd gean bsuacht.
Duach de Gmoa fiaht de "Strada Statale 309 Romea", de zgleich ois Eiropastroß 55 ausgwiesn is. On da Bohstreckn vo Rovigo noch Chioggia bsteht a Hoitestation in Rosolina.
Poul Jensen (Astronom)

Poul Jensen is a dänischa Astronom.
Weahnd ea om Brorfelde-Observatorium g'oabat hod, hod ea zoihreiche Asteroidn entdeckt. Zwischn 1967 und 1969 hod ea bei Positionsbeobochtunga mid'm 7"-Transit-Kroas vom Observatorium assistiat.
Ea is Midentdecka (zam mid Carolyn Shoemaker) vom Komet Jensen-Shoemaker (1987g1). Im Jahre 2004 veröffentlichte er immer noch in den Minor Planet Circulars.
Da Asteroid (5900) Jensen is noch iahm benennt worn.
David H. Levy

David H. Levy (* 22. Mai 1948 in Montreal, Québec, Kanada) is a kanadischa Astronom und Wissnschoftsjournalist.
Ea is duach sei Midentdeckung vom Komet Shoemaker-Levy 9 bekonnt worn, dea 1994 mid'm Planet Jupiter kollidiat is.
Levy hod 22 Kometn entdeckt, entweda alloa oda mid Eugene Shoemaker und dessn Frau Carolyn, und hod iwa 30 Biacha – meistns iwa astronomische Themen – gschriem.
Da 1985 entdeckte Asteroid (3673) Levy is noch iahm benennt worn.
Arcis-sur-Aube

Arcis-sur-Aube is a Gmoa mid Eihwohna (Stond: ) im noadostfranzesischn Département Aube. Se befindt se umna 27 km neadli vo Troyes in da Region Grand Est (Arrondissement Troyes) und liegt om Ufa vom Fluss Aube. Se hod a Fläch vo 9,49 km². De duachschnittliche Häh betrogt 92 Meta i.d.M.
Hia is vom 20. bis 21. Meaz 1814 de Schlocht bei Arcis-sur-Aube austrong worn.
Arbeiter-Cottage Favoritn

Des Arbeiter-Cottage, oda Kaiser Franz Josef-Jubiläumsstiftung g'hass'n, is a Wauhnungsgebiet mid 18 Heisa, de wo im 10. Weana Beziak Favoritn stehngan. De genaue Adress' is Absberggåss'n 16–20, und zwoa zwisch'n Absberggåss'n, Puchsbaumgåss'n, Schrankenberggåss'n und Kiesewettergåss'n. De Oat von Oawata-Famülienheisa is in dera Fuam füa Wean gaunz ung'wehnli und aussadem anzichoatich g'wes'n. De Aulåg' is 1884–1886 nåch da Planung vom Josef Unger errichtet wua'n. De Baugrupp'n steht jetzt'n unta Denkmoischutz.
Glei daneb'n is de bekaunnte Ankerbrotfabrik.
G'schicht' und Bauweis'.
1884 is unta da Leitung vom Architekt'n Dr. Maximilian Steiner da sozeaule „Verein für Arbeiterhäuser“ in da Kiesewettergåss'n gründ't wua'n und da bekaunnte Architekt Josef Unger håt den Auftråg kriagt, a Mustasiedlung zum plana. So is drauss'n in Favorit'n seit 1884 a klaane Grupp'n von Oawatawohnheisa entstaund'n, da öitaste sozeäule Wohnbau in Wean. Vuabüid woa'n de Reih'nheisa mid klaane Vuagäat'n ("Cottages") wia's daumois in England scho bestaund' hau'm. Weu da Unger bei da Eis'nbauhn g'oawat håt, erinnan de Heisa stoak aun de daumåliche Bauhnhofsgestoitung. De eascht'n 12 Heisa sa scho 1884 baut wua'n, no amoi viere daunn 1886.
Gaunz neich füa Wean woa'r aa, dass de Heisa an direkt'n Wåssaauschluss g'håbt haum, oiso net nua'r a Brunnan drauss'n im Hof und des Klo woa'r a Wåssaklosett. Jed's Haus woa füa zwaa bis drei Famülen oda füa'r a Großfamüle voag'sehg'n. Innahoib von 25 Jahrl'n soittat'n de Bewauhna duach an Zuaschlåg auf eahnare Zinszåhlungan de Heisa ois Eig'ntum besitz'n.
Uaschprüngli woa'n doppet so vüi Heisa, nämli 36, vuagsehg'n g'wes'n, owa nua de Hoibscheid is baut wua'n, weu si de Idee daumois net håt finanzian låss'n. Es woa'n nämli net g'nua Leut' då, de wo den Zins und den Kaufzuaschlåg hätt'n zoi'n kenna. Drum is 1886 da Varein aun de "„Kaiser Franz Josef-Jubiläumsstiftung“" üwageb'n wua'n, wobei daunn de Mietvatrag' in gaunz noamale ung'waund'lt wua'n san. Hauptsächli Eis'nbaunha woa'n daunn de neich'n Mieta.
Isola del Liri

Isola del Liri is a Gmoa in da Provinz Frosinone in da italienischn Region Latium mid Eihwohna (Stond: ). Se liegt 104 km estli vo Rom und 23 km estli vo Frosinone.
Geografie.
De Oidstod vo Isola del Liri liegt af ana Insl zwischn zwoa Oamen vomLiri. Sei Ortstei san: Capitino, Carnello, San Domenico und Selva.
Isola del Liri is Mitglied vo da Comunità Montana Valle del Liri.
Gschicht.
Isola del Liri woa in voaremischa Zeid a Siedlung vo de Volsker de eng mid Arpino und Sora vabundn woa und mid diesn 305 v. Kr. zum Herrschoftsbereich vo da remischn Republik kemma is.
Im Middloita woa's unta'm Nama "Insula Filiorum Petri" Tei vom Firschtntum Capua. 1861 is Isola del Liri Tei vom Kinireich Italien worn.
1927 is's vo da Provinz Terra del Lavoro zua nei grindtn Provinz Frosinone kemma.
Politik.
Vincenzo Quadrini (PD) is im Aprui 2005 zum zwoatn Moi zum Buagamoasta gwejt worn.
Kuitua.
Jeds Joar Ofong Juli findt des Liri Blues Festival, ane vo de bedeitndstn Bluesvaostoitunga vo Italien, stott.
Wilsons Promontory Lighthouse

Wilsons Promontory Lighthouse (boarisch: Wilsons Promontory Leichttuam, deutsch: Wilsons-Promontory-Leuchtturm) befindet se om South Point, Victoria, Australien af da Hoibinsl Wilsons Promontory. Vo diesm Punkt vo da Hoibinsl is a oanzigoatiga 360°-Rundblick iwa de Bass Strait megli. As Wilsons Promontory Lighthouse is da sidliche Leichttuam vo Victoria. 
Da Leichttuam ko nua iwa oan rund 24 km longa Fuaßmarsch vo Tidal River aus, m oanzign Ort af Wilsons Promontory, eareicht wean. Om Leichttuam ko iwanochtt wean.
Da Leichttuam hod de Schiff an Weg gwiesn, de duach de Bass Strait gfoahn san. Da Wilsons-Promontory-Leichttuam is da wichtigste Tei vo da Promontory Lightstation.
Gschicht.
As Wilsons Promontory Lighthouse is weahnd da britischn Kolonioizeid zwischn 1853 und 1859 vo Sträflinge baut worn. Daq 19 Meta houche Leichttuam und's zuaghearige Londhaus san aus'm lokoi ostehndn Granit earichtt worn. De Wilsons Promontory Lightstation mid Leichttuam und Londhaus is in de Listn vom Commonwealth Heritage in Victoria eihtrong.
Hoibinsl

A Hoibinsl (dt.: Halbinsel) is a in oam Gwässa liengde, aa bei Flut iwa den Wossaspiagl hinausrongde Londmasse, de iwawiengd, owa ned voiständig vo Wossa umgem is, sondan no iwa a natialiche Vabindung zum Festlond vafuigt.
Hoibinsln kenna a Fläch vo bis zu meahran Milliona Quadratkilometa hom, wia beispuisweis Italien oda de Iberische Hoibinsl, owa aa so kloa sei, doss iah Broatn sowia iah Läng (de in olla Regl de Broatn iwatrifft) nua wenige hundad Meta betrogt.
Erscheinungsfoama.
A Foam vo da Hoibinsl san de Londzunga und de afgspuijte bsondas schmole Nehrung. Liegt a Hoibinsl in oamBinnengwassa (See, Fluss) spricht ma aa vo ana „Binnenhoibinsl“.
Obgrenzung zwischn Insln und Hoibinsln.
As deitsche Woat Hoibinsl is ois Lehniwasetzung vom ischn Woat peninsula entstondn, des weatli iwasetzt „Fostinsl“ bedeitt. Da lateinische Ausdruck is insbsondare duach de englische Sproch (Peninsula), spanische Sproch (Península) sowia franzesische Sproch (Péninsule) heit weitahi stoak vabroatt.
Senkbruck

A Senkbruck (dt.: Senkbrücke) is a bewegliche Bruck mid ana veatikoi beweglichn Foahboh. Im Gengsotz zua Hubbruck werd da Foahweg ins Wossa obgsenkt, um an Weg fia Schiffe freiz'gem.
Om Kanoi vo Korinth gibt's on jedm End a Senkbruck. Hia werd de Foahboh duach Seijwindn in a Tiaf vo ocht Meta obgsenkt.
Bewegliche Bruck

A beweglich Bruck (dt.: bewegliche Brücke) is a Bruck, dean Trogweak ois Gonzes oda in Tein bewegt wean ko.
Bewegliche Bruckn wean in da Regl dazua vawendt, den fia de Duachfoaht benetigtn Liachtraum unta da Bruck zeidweis freiz'gem.
Owendunga.
A bewegliche Bruck wead voawiengd bei da Iwabrickung vo kreizndn Schiffsweng und in Häfn eihgsetzt, wo da Bau vo ana fixn Bruck mid da netign Duachfoahtshäh z teia wär. Jedoch gibt's aa Bruckn, de im Foi vo am Unweda m druntaliengdn Wuidboch meah Plotz eihraima. Des is a Meglikeit zua Vahindarung vo da Afstauung vo in easchta Linie Treibhoiz, wejchs a Iwalaffn vom Boch oda im Extremfoi's Vasong vo da Bruck vauasochn kenna.
In oanign Fäjn wean aa bewegliche Bruckn eihgsetzt, um Vakeahswege iwa Eisnbohstreckn z'fiahn. Ois Bsondaheit sei eawähnt, doss vo 1898 bis 1964 de Zuafoahtsstroß vo Stansstad noch Engelberg in da Schweiz mid da Kloppbruck Grünenwald de Bohlinie vo Stansstad noch Engelberg iwaqueat hod, bei dea de Obaleitung fia de Boh oghom und obgsenkt worn is. Es gibt heit no a Kloppbruck in Australien, de in da Näh vo Bundaberg a Zuggaroahboh iwa de Haptstreckn vo da Queensland Rail fiaht.
Sicharung und Signoiisiarung.
In Holland bsteht fia de Schifffoaht a Beomplung mid da Reglung, doss de Roud-Roud-Stejung de voariwagehnde Deaktiviarung (Schliaßung) okindigt und des gleichzeitige Afleichtn vom greana und vom roudn Liacht de Skippa signoiisiat, doss de Schoitung vo da Bruck in Kiaze gstartt wean ko. Bei Normoistejung muass da Skippa pea Schiffsfunk an Bruckenwearta ofunkn, sofean diesa des nohnde Schiff ned bemeakt hod.
De Foahboh und ggf. Gehwege san duach technische Sicharunga wia Bedoafsompln oda Blinkliacht und haifig aa Schronkn gsichat. Bei Eisnbohna wean de Gleise duach Liachtsignoie gspeat.
Brucknwearta

A Brucknwearta (dt.: Brückenwärter) is fia'n oadnungsgmäßn und sichan Betrieb vo große Stroßnbruckn vaontwoatli. Es hondld se bei dera Tätigkeit um a Spezioiisiarung vom Stroßnwearta, a eingne Ausbuidung gibd's ned. Zu de Oabatgeba zejn in da Regl Stroßn- und Autobohmoastarein.
Zu de wesntlichn Tätigkeitn vo dem Beruaf zejd de Instondhoitung und Reinigung vo da gsomtn Bruck. A bsondane Bedeitung kummd'm Wintadienst zua, wei se af Bruckn bsondas schnej Glotteis buidn ko. Hondld se's um a Zugbruck (beispuisweis iwa a Wossastroß), so is da Brucknwearta aa fia's Effna und Schliaßn vo da Bruck zuaständig.
Stroßnwearta

Da Stroßnwearta (dt.: Straßenwärter) is in Deitschland a ausbuidde Fochkroft, de fia'n vakeahssichan Betrieb und Untahoit vo Stroßn und Weng vaontwoatli is. Oschtejung findd da Stroßnwearta bei Stroßn- und Autobohmoastarein sowia kommunoin Bauhef.
Gschicht.
Voagänga vom heiting Stroßnwearta woa da Chausseewearta. Ea woa bis Middn vom 20. Joarhundad fia de Instondsedzung vo Stroßn und Wegn in seim Zuaständigkeitsgebiet vaontwoatli. Ausgrisdd mid om Zwoarodkorrn, Schaufe und Besn hod'a kloanare Ausbessarungsoabatn on de Kies- und Schottastroßn duachgfiahd. Des Weitan woa'ra aa fia'n Wintadienst und de Stroßnreinigung zuaständig.
Da Beruf Stroßnwearta is 1968 af Betreim vom Vaband Deitscha Stroßnwearta ois Ausbuidungsberuaf oeakonnd und mid de Beruafsoadnungsmiddl ausgstodd. Vo seim Tätigkeitsfejd gseng, ghead'a zua de ejdasdn Beruaf, denn a leistungsfähigs Stroßnnedz woa fia olle Kuituan vo Bedeitung. So san scho im Oitatum Peasona, meisd Söjdna, domid beaftrogd worn, des Stroßennetz ausz'baun, z'bewochn und z'pfleng. Stroßnwearta san ois Speziojistn in da Stejung vo Fochoabata in de Stroßn- und Autobohmoastarein und in de Bauhef vo de Kommunen tätig. Da Beruaf is stoak technisiad und motorisiad.
Haptafgom.
De Haptafgom vom Stroßnwearta lieng in da „Eafuijung vo da Vapflichtung stootlicha und kommunoia Stejn zua Eahoitung vo da Vakeahssichaheit af effentlichn Stroßn und Weng.“
Des bedeidd im Speziejn:
Ausbuidung.
De duale Ausbuidung dauad in da Regl drei Joar, wobei de Afnohm mindestns de Beruafsschuireife voaraussedzd. Weitahi san a guade Affossungsgob, technischs Vaständnis und hondweaklichs Gschick vo Voatei. Teamfähigkeit und Flexibilität san unealässli.
De gsundheitliche Eignung zum Eaweab vo da Fiahrascheinklass CE is Voaraussedzung fia de Eihstejung, do da Eaweab vo dem Fiahraschein festa Bestondtei vo da Ausbuidung is.
Sichaheitsrisikn.
Vui Oabatn wean bei laffndm Vakeah duachgfiahd, wobei de Dienstfoahzeige ois Obsicharung vo de Baustejn diena.
Unochtsomkeit und Ignoranz vo de Vakeahsteinehma san haifig de Uasoch vo schwean Unfäjn, in de Stroßnwearta vawickld wean.
Schutzpatron.
Da Vatikan hod om 22. Feba 2011 af Nochfrog vo da Intressnvatretung vo de Stroßnwearta VDStra bstätigd, doss da heilige Christophorus da Schutzpatron vo de Stroßnwearta in Deitschland is.
Afstiegschancn.
Stroßnwearta kenna noch entsprechnda Beruafseafoahrung zum Voaoabata (Obastroßnwearta), Kolonnafiahra, Teamleita, Obteijungsleita, Strecknwart oda Kroftfoahra afsteing. Noch mindesdns drei Gsejnjoarn wead aa a Weidabuidung zum Stroßnweartamoasta obotn.
Woppn.
1988 is de Stroßnwearta a Beruafszeichn gstifdd worn. Es zoagd af'm Woppnschuid an Horizont und's Betätigungsfejd vo de Stroßnwearta, und zwoar Stroß und Londschoft. De historische Doastejung vom Rod vaweisd af'n Stroßnvakeah, de Doastejung vom Eiskristoi af de bsondan Easchweanisse vom Stroßnbetriebsdienst bei da Bekämpfung vo Schnee und Eis. A Meahzweckfoahzeig – meisd Unimog – stehd fia de Technisiarung und Motorisiarung vo da Berufsoabat vo de Stroßnwearta.
Frobenius-Gymnasium Hammelburg

As Frobenius-Gymnasium is a Gymnasium in da untafränkischn Kloastod Hammelburg. Es is bnennt noch'm Valega und Buachdrucka Johann Froben, dea uma 1460 in Hammelburg geboan worn is.
Gschicht.
De Gschicht vo da Schui reicht bis in's Joar 1669 zruck. In diesm Joar is zwischn am Rod vo da Stod Hammelburg und de Franziskana vom ortsonsässign Klosta Altstadt an Vatrog zua Earichtung vo ana Schui gschlossn worn. De Schui werd easchtmois im Joar 1774 in am Priafungsvazeichnis ois Gymnasium bezeichnt. Im Joar 1817 is as Franziskana-Gymnasium gschlossn und a zwoaklassige Lateinschui eihgricht worn. Nochdem diese schrittweise af fimf Klassn eaweitat worn is, hod ma de Schui 1905 in a sechsstufigs Progymnasium umgwondlt. Om 22. Feba 1960 hod de Schui an Nama „Frobenius-Gymnasium mid Obarealschui“ eahoitn, im foingdn Joar is doat easchtmois de Abitur-Priafung obglegt worn.
Leahongebot.
As Frobenius-Gymnasium bsitzt an sprochlichn und an natuawissnschoftli-technologischn Zweig.
Tracer (Nuklearmedizin)

A Tracer (engl.: "trace" = Spur) is a kinstliche, oft radioaktiv markiate keapaeigne oda keapafremde Substanz, de noch Eihbringung in de lemdn Keapa am Stoffwexl teinimmt und driwa untaschiedlichste Untasuachunga eameglicht oda ealeichtat. Weng da minimoin Stoffmenge wean dobei de Keapafunktiona ned gsteat. Eafinda vo da Methode woa da Ungar George de Hevesy.
De Tracermethode findt heit nem da nuklearmedizinischn Diagnostik aa in da Foaschung in Chemie, Biologie und Biochemie Owendung.
Schau aa:
Radiopharmakon